Microdermal K18 (paranemisaika 2-3 kuukautta)
Puhdistaminen vedellä huuhtelemalla 1-2 kertaa päivässä 5 minuutin ajan sekä lämpimällä keittosuolaliuoksella ihoalueen haudutus 1 kertaa päivässä 5-10 min ajan. Uloskasvun ja oireilun riski pienenee kun koru ei jää kiinni mihinkään ja saa rauhassa asettua paikoilleen. Korun ihon alla olevan ankkuri osan huolellinen kiinnittyminen takaa parhaan mahdollisen lopputuloksen.
Suojaa microdermal vain hankaavia vaatteita käyttäessä. Peittämätön ja muhimaton haava paranee kaikista parhaiten.
Paranemisen kannalta on tärkeää pitää ihoalue puhtaana sekä antaa korun olla rauhassa paikoillaan ilman näpräämistä. Jos kuivunutta kudosnestettä tai verta kasautuu laatan ja ihon väliin, voi ihoaluetta hauduttaa lämmitetyllä keittosuolaliuoksella kunnes kaikki kuivunut neste on liuennut lävistyksen ympäriltä ja pois huuhdeltavissa tai pyyhittävissä. Huomioithan hauduttaessa ja lävistystä koskiessa että kätesi ovat puhtaat ja vastapestyt.
Microdermalit paranevat usein kohtuu oireettomasti eikä paranemisprosessi useinkaan sisällä kipua tai suurempaa turvotusta. Mustelman muodostuminen sekä ympärillä olevan ihoalueen punoitus on sen sijaan normaalia.
Uloskasvun riski on korkea ja vaihtelee paljon ihotyypistä korun laatuun, jälkihoidon noudattamiseen sekä repeämisiin lävistyksen kanssa. Microdermal saattaa kasvattaa itsensä ulos ihosta puoli vuotta lävistyksen laiton jälkeen tai vasta parin vuoden kuluttua laitosta. Microdermalit eivät ole ikuisia ja niiden elinkaari on usein noin 2- 7 vuotta. Tämän jälkeen koru alkaa yleensä pukkaamaan itseään ihon pinnalle tai koru jää johonkin kiinni ja repeäminen aiheuttaa ulos kasvamisen alun.
Paikoissa joissa iho liikkuu paljon (ranne, sormet, kaula yms), uloskasvun riski on suurempi enkä suosittele näille laittoa ollenkaan. Parhaiten microdermalit pysyvät kasvojen sivuilla poskipäissä sekä dekolteen ja niskan alueella.